b'\n_START_ARTICLE_\nKineski hr\xc4\x8dak\n_START_SECTION_\nOpis\n_START_PARAGRAPH_\nKineski hr\xc4\x8dci su jako \xc4\x8diste \xc5\xbeivotinje i mnogo vremena provode \xc4\x8diste\xc4\x87i se i ure\xc4\x91uju\xc4\x87i svoju dlaku. \xc5\xbdenka nosi 14-22 dana i ima 1 - 8 mladih, a ponekad \xc4\x8dak 14. Nakon okota hrani mlade jo\xc5\xa1 oko 2 tjedna. 10 dana nakon okota mladi progledaju, te po\xc4\x8dnu dobivati dlaku, a nakon 6 tjedana postaju potpuno spolno zreli i spremni na parenje. \xc5\xbdivotni vijek kineskih hr\xc4\x8daka iznosi 2 - 3 godine._NEWLINE_Kineski hr\xc4\x8dak je velik 8 - 10 cm. Mladunac te\xc5\xbei svega 2 - 3 grama, a odrasli kineski hr\xc4\x8dak 50 - 75 grama. Gestacija traje 18 - 21 dana. Na prednjim nogama ima 5 prstiju (palac se skoro ne vidi), a na stra\xc5\xbenjim tako\xc4\x91er 5._NEWLINE_U razdoblju kad se tek okote, sve do kraja 2. tjedna nakon okota, kavez se ne smije \xc4\x8distiti i jedini doticaj s njime smije se dogoditi samo kad se stavlja hrana za majku ili mijenja voda. Tijekom tog ranjivog razdoblja ni mladunci ni majka ne smiju do\xc4\x87i u doticaj s \xc4\x8dovjekom, jer je gotovo sigurna reakcija majke ubojstvo svoje novoro\xc4\x91en\xc4\x8dadi._NEWLINE_Me\xc4\x91utim, mu\xc5\xa1ke i \xc5\xbeenske mlade treba odvojiti u dva razli\xc4\x8dita kaveza ve\xc4\x87 sa oko 3 tjedna, budu\xc4\x87i da neki mladunci sazrijevaju ranije, osobito mu\xc5\xbejaci, pa mogu za\xc4\x8deti novo leglo s prerano razvijenom mladom \xc5\xbeenkom ili \xc4\x8dak vlastitom majkom, a mogu\xc4\x87e je i da otac dobije novo leglo sa svojim k\xc4\x87erima. To je pogotovo riskantno budu\xc4\x87i da je \xc5\xbeenka u tom razdoblju i sama jo\xc5\xa1 mladunac, i nije potpuno razvijena, ni fizi\xc4\x8dki ni psihi\xc4\x8dki za svoje vlastite mladunce, pa mo\xc5\xbee uginuti tijekom trudno\xc4\x87e, ili pak prerano okotiti mladunce, a onda su legla izrazito mala i \xc4\x8desto se dogodi da bi ih \xc5\xbeenka pojela. Kao mladi, kineski hr\xc4\x8dci su malo nervozne \xc5\xbeivotinje, no kad odrastu, dolazi do izra\xc5\xbeaja njihov smiren i umiljat karakter, pa su vrlo omiljeni ku\xc4\x87ni ljubimci. Isti\xc4\x8de se njihova zaigranost i veselost kad nave\xc4\x8der izvire iz svojih spavali\xc5\xa1ta i po\xc4\x8dnu tr\xc4\x8dati po kavezu.'